MUNICIPIUL  CRAIOVA

CONSILIUL LOCAL AL MUNICIPIULUI CRAIOVA                                                  
            HOTĂRÂREA NR.140
privind aprobarea asocierii între Municipiul Craiova, prin Consiliul Local şi Asociaţia Română a Cluburilor şi Autorilor de Science-Fiction, în vederea organizării Convenţiei Naţionale de Science-Fiction – ROMCON SF, ediţia a 47-a, la Craiova, în perioada 24 – 26 aprilie 2026
    Consiliul Local al Municipiului Craiova, întrunit în şedinţa extraordinară din data de 20.04.2026;

   
Având în vedere referatul de aprobare nr.127510/2026, raportul nr.127511/2026 al Direcţiei Relaţii Publice şi Management Documente şi raportul de avizare nr.127524/2026 al Direcţiei Juridice, Asistenţă de Specialitate şi Contencios Administrativ prin care se propune aprobarea asocierii între Municipiul Craiova, prin Consiliul Local şi Asociaţia Română a Cluburilor şi Autorilor de Science-Fiction, în vederea organizării Convenţiei Naţionale de Science-Fiction – ROMCON SF, ediţia a 47-a, la Craiova, în perioada 24 – 26 aprilie 2026 și avizele nr.7/2026 al Comisiei I - Buget Finanţe, Studii, Prognoze şi Administrarea Domeniului, nr.7/2026 al Comisiei III -Servicii Publice, Liberã Iniţiativã şi Relaţii Internaţionale și nr.11/2026 al Comisiei V- Juridică, Administraţie Publică;
          În conformitate cu prevederile art.14 alin.4 din Legea nr.273/2006 privind finanțele publice locale, modificată și completată, Ordonanței de Guvern nr.26/2000 privind asociațiile și fundațiile, cu modificarile și completările ulterioare, aprobată prin Legea nr.246/2005;
În temeiul art.129 alin.2 lit.e, coroborat cu alin.9 lit.a, art.139 alin.3 lit.f, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările și completările ulterioare;
HOTĂRĂŞTE:
          Art.1. Se aprobă asocierea între Municipiul Craiova, prin Consiliul Local şi Asociaţia Română a Cluburilor şi Autorilor de Science-Fiction, în vederea organizării Convenţiei Naţionale de Science-Fiction – ROMCON SF, ediţia a 47-a, la Craiova, în perioada 24 – 26 aprilie 2026,  conform contractului de asociere prevăzut în anexa nr.1 care face parte integrantă din prezenta hotărâre.
          Art.2.  Se aprobă Programul evenimentului prevăzut la art.1, conform anexei nr.2 care face parte integrantă din prezenta hotărâre.
          Art.3. Se mandatează Primarul Municipiului Craiova să semneze contractul de asociere prevăzut la art.1. 

Art.4. Primarul Municipiului Craiova, prin aparatul de specialitate:  Compartimentul Administraţie Publică Locală şi Relaţii cu Consiliul Local, Direcţia Relaţii Publice şi Management Documente şi Asociaţia Română a Cluburilor şi Autorilor de Science-Fiction vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR GENERAL,

	    Marian Daniel PĂLOIU
	   Nicoleta MIULESCU


